Зорица Златић Ивковић
Зорица Златић Ивковић, рођена у Новом Пазару, 9. новембра 1949. године, српска је историчарка уметности.

Дипломирала је 1975. године на Филозофском факултету у Београду, на катедри за историју уметности – музеолошки смер. Дипломски рад Зидно сликарство -{XIV}- века у манастиру Зрзе, одбрањен код академика Војислава Ј. Ђурића. Као најбољи дипломски рад из области националне уметности 1975. године, награђен је Наградом Спомен збирке Павла Бељанског у Новом Саду. У периоду од 1975. до 1978. године похађала је постдипломске студије на катедри за националну уметност средњег века на Филозофском факултету.

Биографија 
Радила је, истовремено, као преводилац за енглески и француски језик у дистрибутерској кући „Морава филм” у Београду током 1975. године и у Институту за историју уметности на пословима библиотеке и размене публикација током 1976. и 1977. године. Учествовала је 1972. године у теренском раду на ископавању цркава у Шћепан Пољу и Заграђу на саставцима река Пиве и Таре, у оквиру пројекта САНУ којим је руководио академик Војислав Ј. Ђурић. Више година је учествовала у теренском раду на пројекту Ктиторски натписи на фрескама од средњег века до краја -{XVII}- на Косову и Метохији и у Македонији, од 1973. до 1978. године. Током лета 1975, 1976. и 1977. године радила на копирању даровне ктиторске повеље у портику цркве манастира Жиче и са Ј. Проловић урадила њено читање и реконструкцију, такође у оквиру пројекта ктиторских натписа којим је руководио академик Гојко Суботић.

Од 1978. до 1990. године била је запослена у Заводу за заштиту споменика културе у Краљеву. Радила је на пословима истраживања, документације, заштите и презентације споменика културе (архитектуре, сликарства, предмета примењене уметности). Учествовала је у радовима на чишћењу и конзервацији живописа и иконописа у црквама Светог Николе у Јежевици, у манастиру Никољу у Овчар Бањи, црквама Светог Николе у Брекову и Брезови, манастиру Враћевшници, цркви Светих арханђела у Гучи (иконостас), цркви Вазнесења у Чачку (иконостас) и многим другим. Током редовних теренских истраживања урадила документацију сакралног наслеђа Рашке области, ужичког и златиборског краја, Рудника и Полимља која је касније била веома драгоцена у њеном даљем стручном раду и публиковању.

Почетком 1990. године, у току рада на истраживањима, конзервацији цркве Светих апостола Петра и Павла у Сирогојну и рестаурацији иконостаса, одлучује да напусти град и са породицом се трајно настани у селу Сирогојну прихватајући позив да преузме бригу о културном добру и оснивању Музеја на отвореном „Старо село”. Током наредне две године запослена је у друштвеном предузећу „Сирогојно” на пословима припрема и организације издвајања и оснивања музеја на отвореном. По окончању сложене процедуре и оснивању нове културне институције, од 30. јула 1992. године запослена је у Музеју на отвореном „Старо село” у Сирогојну и све до 2003. године руководи установом као директор, осмишљавајући њен даљи развој и програмске активности у складу са Декларацијом ICOM-а за музеје на отвореном у европским земљама. Надаље ради као руководилац Збирке уметничких дела и музејски саветник. У пензији је од децембра 2014. године.

Усавршавања и стручни боравци у иностранству 
 Енглеска (усавршавање језика и изучавање енглеске скулптуре у алабастеру) 1969. године
 Белгија, усавршавање у области документације и конзервације у Краљевском институту за конзервацију уметничких дела у Бриселу (размена стручњака на нивоу међудржавне сарадње) 1979. године
 Грчка, средњовековни споменици и сарадња са грчким Министарством културе у области организације музеја на отвореном у Грчкој, 1976, 1997, 1999.
 Чешка, Словачка, Аустрија, Румунија, Мађарска и Швајцарска, упознавање и сарадња са музејима на отвореном, 1990, 1997, 2001. године
 Аустрија, студијски боравак и рад на пројектима из историје уметности у Византолошком институту, архивима и Националној библиотеци у Бечу (стипендија Института Јанинеум из Аустрије) 2009. године

Реализоване сталне музејске поставке 
 Учешће у истраживањима и презентацији измештених надгробних споменика Драгачева у Гучи, 1983. године (са Р. Поповић и С. Милошевић)
 У манастиру Никољу, након вишегодишњих истраживања, 1989. године урадила музејску поставку ризнице и презентацију скупине манастира Овчарско-кабларске клисуре.
 Наставила рад на остварењу пројекта музеја на отвореном у Сирогојну (преношење објеката, даљи рад на започетој реализацији сталне поставке и изради пратећих каталога, проспеката и аудио визуелне презентације. 2009/10. године урадила нову, измењену и допуњену сталну поставку у музејским домаћинствима.
 Осмислила и реализовала музејску поставку старе учионице са пратећом изложбом историјата школе у Сирогојну 2007. године.
 Осмислила и реализовала поставку Музеја плетиља и пратећи каталог у оквиру фирме -{Sirogojno company}-, у центру Сирогојна, 2008. године.
 Урадила елаборат за заштиту и презентацију етнографске и меморијалне целине окућнице Секуле Ћалдовића Кнежевића у Сирогојну, 2009. године.

Реализоване изложбе 
 Заштитни радови на споменицима културе 1965-1980, изложба и каталог, Врњачка Бања 1980. године
 Павле Поповић, слике, изложба и каталог, Матарушка Бања 1982. године
 Данка Прибаковић, слике, изложба и каталог, Галерија Краљево 1985. године
 Драган Ћирковић, ретроспективна изложба слика, цртежа и скулптура, као и каталог, Галерија „Надежда Петровић”, Чачак 1986. године
 Владимир Митровић, ретроспективна изложба слика, цртежа и скулптура, Културни центар Београда и Музеј „Старо село” у Сирогојну, изложба и каталог, 1996. године
 Миљана Драшковић, слике и пастели, изложба и каталог, Музеј „Старо село”, Сирогојно, Галерија Архива Војводине, Нови Сад 1998. године
 Љубинка Митровић Милић, слике, изложба и каталог, Галерија Завичајног музеја, Крагујевац 2003. године
 Графика из Збирке уметничких дела Музеја на отвореном „Старо село” у Сирогојну, Сирогојно 2005, изложба и каталог.
 Милоје Марковић, Трезори древности, слике, изложба и каталог, Музеј на отвореном „Старо село”, Сирогојно 2006. године
 Стеван Олујић Добре, дрворезбар, изложба и каталог, Музеј на отвореном „Старо село”, Сирогојно 2006. године
 Мозаик, Збирка уметничких дела из Фонда Музеја „Старо село”, Сирогојно 2006, стална изложбена поставка и каталог збирке
 Христос Васкрсе, иконе Данице Шишовић и Бојане Дабић, изложба и каталог, Музеј на отвореном „Старо село”, Сирогојно 2007. године
 Завет, слике на свили Војислава Станојчића, изложба и каталог, Музеј на отвореном „Старо село”, Сирогојно 2007. године
 Чувар завичајних прича, фотографије Станка Костића, изложба и каталог, Музеј на отвореном „Старо село“, Сирогојно 2007. године
 -{Mellissa Enderle}-, слике, изложба и каталог, Музеј на отвореном „Старо село”, Сирогојно 2007. године
 Дарови радости, колажи Загорке Стојановић, изложба и каталог, Музеј на отвореном „Старо село” у Сирогојну, Сирогојно 2008.
 Воденице и воденичари, изложба цртежа из путописног дневника Милутина Дедића, изложба и каталог, Сирогојно 2008. године
 Слике, Збирка слика из Фонда уметничких дела Музеја, Сирогојно 2008.
 Фотографија, Збирка фотографија из Фонда уметничких дела Музеја, Сирогојно 2009. године
 Дрво живота, изложба и каталог са Н. Крстовић, Сирогојно 2010.
 Христос Васкрсе, циклус васкршњих празника, Сирогојно 2010, изложба и каталог у електронској форми (са Н. Крстовић и Д. Цицварић)
 Христос се роди, циклус божићних празника, Сирогојно 2011, изложба и каталог у електронској форми (са Ј. Тоскић и Д. Цицварић)
 Из времена прошлих за времена будућа, Сирогојно 2011, изложба и каталог (са М. Ивковић)
 Цртежи архитеката Зорана Б. Петровића. Ранка Финдрика и Николе Дудића, Збирка цртежа из Фонда уметничких дела Музеја, Сирогојно 2011/12.
 Мандорла једне иконе, изложба таписерија Загорке Стојановић са пратећим каталогом, Сирогојно 2013.
 Манастири и цркве златиборске области, изложба и каталог, Сирогојно 2013.

Научни скупови, саветовања, семинари 
 Учешће на Научном скупу „Сеоски дани Сретена Вукосављевића” у Пријепољу, 1991. година, рад: Музеј под отвореним небом „Старо село“ у Сирогојну
 САНУ, Београд 1991, научни скуп „Српско село”, рад: Ревитализација села и музеји на отвореном.
 Учешће на Конгресу Асоцијације жена југоисточне Европе у Солуну 1976. године и излагање са темом: Могућности ревитализације руралних подручја – пример Сирогојна и кандидовање Сирогојна за награду UNESCO (додељена исте године упркос рату на Балкану)
 Учешће на Конгресу Асоцијације жена југоисточне Европе у Никозији, на Кипру 1978. године, излагање са темом: Значајни културно-историјски споменици у руралним регијама – Златиборска област.
 Учешће на Конгресу Асоцијације музеја на отвореном Европе, Рожнов под Радхошчем, Чехословачка, 1990. године са темом: Музеј „Старо село“ у Сирогојну, на Златибору. (Исте године Музеј је примљен у чланство ове Асоцијације)
 Учешће на Научном скупу Краљеву, 2000. године са темом: Откопани фрагменти жичког зидног сликарства
 Полимље, Завичајни музеј у Пријепољу, Научни скуп Материјална цивилизација и духовни живот Полимља од средњег века до новијег времена, 2004. са темом: Бјелопољске цркве као исходиште уметничких токова у 18. веку.
 Учешће на Научном скупу Шћепан Поље и његове светиње кроз вјекове, Плужне 2006. године, са темом: Сећања на ископавања цркве у Шћепан Пољу.
 Учешће на Научном скупу „Теренска истраживања (изазови-резултати-примена)“, (Етнографски институт САНУ и Музеј на отвореном „Старо село”) одржаном у Сирогојну 2009. године са темом: Значај теренских истраживања за настанак и рад музеја на отвореном - Значај музеја на отвореном за будућа теренска истраживања.
 Учешће на Научном скупу „Два века Другог српског устанка”, Горњи Милановац 2015. године.
 Учешће (у улози предавача) на међународним радионицама у неготинској пивници у Рогљеву, у организацији CHWB, Шведска, 2014, 2015. и 2016. године.

Учешће у реализацији документарних филмова 
 Као стручни консултант учествовала у вишемесечном снимању серије о фрескама византијских цркава у Македонији редитеља Арсе Јовановића током 1975. године
 Аутор је сценарија и реализације филма о Музеју „Старо село” (са Бранком Станковићем) 1993. године. Филм је награђен исте године на Фестивалу Етнолошког, еколошког и спортског филма на Златибору и Фестивалу етнографског филма у Предеалу у Румунији 1994. године. Приказан је и на фестивалима туристичког филма у Варезеу у Италији и Лисабону у Португалији.
 Аутор је филма „Родовске трпезе” (режија Бранко Станковић) о собрашицама у Доњој Јабланици, снимљеног 1997. године. Филм је награђен исте године на Фестивалу етнографског филма у Прохору Пчињском за најбољу реконструкцију догађаја.
 Аутор је сценарија за филм о Музеју на отвореном који је снимљен 2002. године у режији и реализацији Рајка Каришића.
 Аутор је сценарија за филмове о манастирима Успењу и Никољу у Овчарско-кабларској клисури у реализацији Телевизије Чачак.

Библиографија 
1975.
 Војислав Станић, Уметничка галерија „Надежда Петровић”, Чачак, Градац 7 (Чачак 1975) 70-72
 Драгиша Обрадовић, Скулптуре и цртежи, Дом културе Чачак, Градац 7 (Чачак 1975) 72-75.

1976.
 -{Jon Hartfild}-, фотомонтаже, Галерија САНУ, Београд, Градац 8 (Чачак 1976) 92-94
 Чедомир Крстић, Слике, Ликовна галерија Културног центра Београда, Градац 8 (Чачак 1976) 94-95
 Графичка уметност канадских ескима, Етнографски музеј, Београд, Градац 8 (Чачак 1976) 95-99
 Разговор са Даницом Антић, сликаром поводом 58. УЛУС-ове изложбе, Градац 10 (Чачак 1976) 84-86
 Девети Меморијал Надежде Петровић, Градац 12 (Чачак 1976) 129-131

1980.
 Зидно сликарство -{XIV}- века у цркви Преображења манастира Зрзе код Прилепа, Зограф 11 (Београд 1980)
 Заштитни радови на споменицима културе 1965-1980, каталог изложбе поводом 15 година рада Завода за заштиту споменика културе из Краљева, Краљево 1980.

1982.
 Стара школа у Краљеву, њене вредности и проблеми заштите и ревитализације, Гласник Друштва конзерватора Србије 4 (Београд 1982) 57-59
 Павле Поповић, слике, каталог изложбе, Матарушка Бања 1982.

1983.
 Културно наслеђе Србије – заштита и уређење 1947-1982, приказ изложбе, Гласник Друштва конзерватора Србије 7 (Београд 1983) 16-17
 Центар села Штиткова (са Р. Павићевић Поповић), Гласник Друштва конзерватора Србије 7 (Београд 1983) 41-43
 Истраживање и заштита надгробних споменика Драгачевског краја (са Р. Павићевић Поповић), Гласник Друштва конзерватора Србије 7 (Београд 1983) 48-53.

1984
 Један вид заштите надгробних споменика у Драгачеву (са Р. Павићевић Поповић), Заштита споменика народног градитељства, Зборник радова са Саветовања, Београд 1984, 189-195.

1985.
 Данка Прибаковић, слике, каталог изложбе, Краљево 1985.

1986.
 Драган Ћирковић, каталог ретроспективне изложбе слика, цртежа и скулптура, Галерија Надежда Петровић, Чачак 1986.

1987.
 Духовни и материјални остаци рујанског манастира (са О. Вукадин), Ужички зборник 16 (Ужице 1987) 81-88
 Рујански манастир, извори, подаци из литературе, истраживања на терену, Графичар 1 (Ужеце 1987) 10-11.
 Салон краља Александра Обреновића из ризнице манастира Враћевшнице, Гласник Друштва конзерватора Србије 11 (Београд 1987) 45-48.

1988.
 Кадионице и њихове ликовне представе у средњовековној Србији, Рашка баштина 3 (Краљево 1988) 103-118.
 Манастир Враћевшница; Бреково, црква Светог Николе; Црква Свете Петке у Трнави код Рашке; Црква манастира Давидовице; Брвеник, црква Светог Николе; Црква у Дежеви; Иконостас цркве Вазнесења Христовог у Чачку; Иконостас цркве арханђела Михаила у Гучи; Иконостас цркве Светог Ђорђа у Годовику; Иконостас цркве брвнаре у Такову, Три иконе из цркве Светог Николе у Јежевици; Салон краља Александра Обреновића из ризнице манастира Враћевшнице (са М. Ђокић), Рашка баштина 3 (Краљево 1988) 316 – 325.
 Конзервација икона у атељеу Завода за заштиту споменика културе у Краљеву у 1987. години (са М. Ђокић), Гласник Друштва конзерватора Србије 12 (Београд 1988) 98-101.

1990.
 Враћевшница – цртежи фресака, (цртежи Д. Милисављевић), Нови Сад 1990.
 Ризница манастира Никоља, Гласник Друштва конзерватора Србије 14 (Београд 1990)

1991.
 Истраживање и конзерваторско рестаураторски радови на комплексу цркве Светог Петра и Павла у Сирогојну (са С. Вујовић), Гласник Друштва конзерватора Србије 15 (Београд 1991) 98-104.

1992.
 Богородица Градачка (са М. Чанак Медић), Чачак 1992.
 Музеј под отвореним небом „Старо село”, Сирогојно, Симпозијум „Сеоски дани Сретена Вукосављевића” 14 (Пријепоље 1992) 125-133.
 Музеј под отвореним небом „Старо село”, Сирогојно, Златибор, Србија, проспект Музеја, Сирогојно 1992. (српски, енглески и француски језик)

1996.
 Владимир Митровић, каталог ретроспективне изложбе слика, цртежа и скулптура, Музеј на отвореном „Старо село”, Сирогојно, Ликовна галерија Културног центра Београда, Београд 1996.

1998.
 Миљана Драшковић, каталог изложбе слика и пастела, Музеј „Старо село”, Сирогојно, Етнографски музеј, Београд, Галерија Архива Војводине, Нови Сад 1998.

2000.
 Откопани фрагменти жичког зидног сликарства, Манастир Жича, зборник радова са научног скупа, Краљево 2000, 197-212.

2002.
 Музеј на отвореном „Старо село” у Сирогојну, двадесет година обликовања целине културног добра и десет година рада институције музеја на отвореном, Гласник Друштва конзерватора Србије 25 (Београд 2002) 198-204.
 21. Конференвија Асоцијације европских музеја на отвореном, 20 – 26. август 2002. године, Сентандреја, Мађарска, Гласник Друштва конзерватора Србије 26 (Београд 2002)
 Време настанка цркве Светог Петра и Павла у Сирогојну, Историјски часопис XLVII (Београд 2002) 117-135.

2003.
 Љубинка Митровић Милић, каталог изложбе слика, Галерија Завичајног музеја у Крагујевцу, Крагујевац 2003.

2004.
 Црква Светих апостола Петра и Павла у Сирогојну, монографија, Сирогојно 2004.

2005.
 Абаџијски занат, Стари занати и занимања, Музеј на отвореном „Старо село”, Сирогојно 2005.

2006.
 Милоје Марковић, Трезори древности, каталог изложбе слика, Музеј на отвореном „Старо село”, Сирогојно 2006.
 Стеван Олујић Добре, дрворезбар, каталог изложбе, Музеј на отвореном „Старо село”, Сирогојно 2006.
 Мозаик из Збирке уметничких дела Музеја на отвореном „Старо село”, Сирогојно 2006.
 Манастир Никоље, Овчар Бања 2006.

2007.
 Христос Васкрсе, изложба икона Данице Шишовић и Бојане Дабић, Музеј на отвореном „Старо село”, Сирогојно 2007.
 Завет, Војислав Станојчић, сликана свила, изложба слика, Музеј на отвореном „Старо село”, Сирогојно 2007.
 Најстарије жичко зидно сликарство на похрањеним фрагментима фресака, Наша прошлост 7 (Краљево 2007) 9-28
 Чувар завичајних прича, Станко Костић, фотографије, каталог изложбе, Музеј на отвореном „Старо село”, Сирогојно 2007.
 Албум успомена и носталгичних записа, Старо село – албум фотографија Рајка Каришића, Врбас 2007.
 Старо село (са групом аутора) Музеј на отвореном „Старо село”, Сирогојно 2007.
 Мелиса Ендерле, слике, Музеј на отвореном „Старо село”, каталог изложбе, Сирогојно 2007.

2008.
 Манастир Успење, Овчарско-кабларска клисура, монографија, Манастир Успење 2008.
 Златиборске плетиље, каталог поставке Музеја плетиља, Сирогојно 2008.
 Слике, Збирка слика из Фонда уметничких дела, Музеј на отвореном „Старо село”, Сирогојно 2008.
 Дарови радости, колажи Загорке Стојановић, каталог изложбе, Музеј на отвореном „Старо село”, Сирогојно 2008.

2009.
 Старовлашка породична задруга – трагом аутентичног сведочанства, Савиндан 19 (Пријепоље 2009) 29-31.
 Страдање и уздизање храмова кућанске нурије у Старом Влаху, Саопштења -{XLI}- (Београд 2009) 191-225.
 Манастир Никоље, друго издање, Манастир Никоље 2009.
 Манастир Успење кабларско, друго допуњено издање монографије, Манастир Успење 2009.
 Посебан значај теренских истраживања за настанак и рад музеја на отвореном – значај музеја на отвореном за будућа теренска истраживања, Зборник радова са научног скупа „Теренска истраживања (изазови-резултати-примена)”, Сирогојно 2009.
 Фотографија, Збирка фотографија из Фонда уметничких дела, Музеј на отвореном „Старо село”, Сирогојно 2009.

2010.
 Црквине на обалама Златарског језера, Савиндан 20 (Пријепоље 2010) 17-19.
 Сећања на ископавања цркве у Шћепан Пољу, Шћепан Поље и његове светиње кроз вјекове, Зборник радова са научног скупа, Свевиђе, Манастир Заграђе 2010.
 Дрво живота, каталог изложбе (са Н.Крстовићем), Музеј на отвореном „Старо село“, Сирогојно 2010.

2011.
 Скривнице, Савиндан 21 (Пријепоље 2011) 14-16.
 Из времена прошлих за времена будућа, каталог изложбе (са М.Ивковићем), Музеј на отвореном „Старо село”, Сирогојно 2011.
 „Старо село” – цртежи архитеката Зорана Б. Петровића, Ранка Финдрика и Николе Дудића, каталог изложбе, Музеј на отвореном „Старо село“, Сирогојно 2011/12.

2012.
 Настанак и развој Музеја на отвореном „Старо село” у Сирогојну, Музеји на отвореном, зборник бр. 1, Сирогојно 2012.
 Манастир Клисура, издање манастира Клисуре, 2012. год.

2013.
 Развој поставке Музеја на отвореном „Старо село” у Сирогојну, Гласник Друштва конзерватора Србије 37, Београд 2013.
 Стефан Немања – 900 година од рођења, Горњи Милановац 2013. 
 Стефан Немања – 900 година од рођења, Савиндан 24 (Пријепоље 2014) 5-6.
 Манастири и цркве златиборске области, каталог изложбе, Музеј на отвореном „Старо село”, Сирогојно 2013.

2014.
 250 година Цркве Светих апостола Петра и Павла у Сирогојну, Сирогојно 2014.
 Историчар уметности опште праксе, Књига о Мићи. Сећања на једно постојање, зборник текстова, Београд 2014, 43-49.
 Прилог препознавању задужбине Радича Поступовића у храму манастира Враћевшнице, Међународни тематски зборник Уметност и њена улога у историји: Између трајности и пролазних –изама, Београд 2014, 131-143.

2015.
 Узори и дела, Савиндан 25 (Пријепоље 2015) 32-33.
 Манастир Враћевшница и српски устанци, Митолошки зборник 34 (Рача 2015), 139-152.
 Манастир Враћевшница, Горњи Милановац 2015.

2016.
 Значење и значај очувања личних имена код Срба, Савиндан 26 (Пријепоље 2016) 35-36.

2017.
 Право лице арханђела из Беле Реке, Савиндан 27 (Пријепоље 2017) 29, 30.

Награде и признања 
 Награда Спомен збирке Павла Бељанског у Новом Саду 1975. године за најбољи дипломски рад из области националне уметности.
 Медаља за допринос очувању културног наслеђа поводом јубилеја 150 година заштите споменика културе, Београд 1994. године.
 Пехар Масарикове академије у Чешкој републици за очување и оживљавање старих српских заната, Праг 1998. године.
 Признања Српске православне цркве: Похвала за истраживања, заштиту и презентацију цркве Светих апостола Петра и Павла у Сирогојну 1990. године и Грамата епископа жичког за монографију манастира Успења у Овчарско-кабларској клисури.
 Велика награда Друштва конзерватора Србије за изузетан допринос истраживању, документовању, валоризацији, заштити и популаризацији културног наслеђа у Србији, као и развоју музејске делатности, 2011. година
 Повеља „Михаило Валтровић” за укупан допринос – животно дело – на унапређивању и развијању музејске делатности, 2015. година

Извори

Спољашње везе 
 Кућа за памћење/Зорица Златић Ивковић
 Zbornik radova/Otkopani fragmenti žičkog zidnog slikarstva

Рођени 1949.
Српски историчари уметности
Културно наслеђе Западне Србије
Пазарци